H-II Transfer Vehicle

H-II Transfer Vehicle (HTV), ka Kounotori (こうのとり Kōnotori; valge toonekurg) oli Jaapani Kosmoseuurimise Agentuuri (JAXA) mehitamata kosmoselaev.

Kosmoselaeva kasutati Rahvusvahelise kosmosejaama ning selle Kibo mooduli varustamiseks. JAXA on kosmoselaeva arendanud alates 1990. aastatest ning selle esmalend pidi toimuma 2001. aastal. HTV startis oma esmalennule 10. septembril 2009. JAXA valis kosmoselaeva nimeks Kounotori, sest toonekurge kujutatakse tihti kandmas olulisi asju (last, õnne jms.) ning see väljendas ka Kounotori missiooni, transportida ISSi olulist lasti. 

HTV lendas viimast korda 2020. aastal ning JAXA arendab selle mantlipärijaks mehitamata kosmoselaeva HTV-X.

Viited

Kategooria:Kosmoseaparaadid
Kategooria:JAXA